**Justiits- ja Digiministeerium**

**Suur-Ameerika 1, 10122 Tallinn**

**reg.: 70000898**

**e-post: info@justdigi.ee**

***29.01.2026.a***

**SELGITUSTAOTLUS**

Lugupeetud Justiits- ja Digiministeerium,

Palun ministeeriumi seisukohta järgmises karistusõiguse tõlgendus küsimuses, mis on tekkinud kohtupraktikas.

Karistusseadustiku § 184 lg 1 sätestab vastutuse narkootilise või psühhotroopse aine ebaseadusliku käitlemise eest. Narkootiliste ja psühhotroopsete ainete ning nende lähteainete seaduse (NPALS) § 2 p 3 kohaselt hõlmab narkootilise aine käitlemise mõiste muu hulgas sõnaselgelt ka kasvatamist (kasvatamine).

Karistusseadustiku § 188 sätestab eraldi vastutuse kanepi kasvatamise eest.

Praktikas on tekkinud küsimus, kas olukorras, kus isikule heidetakse ette kanepi kasvatamist, mida käsitletakse narkootilise aine käitlemisena KarS § 184 lg 1 tähenduses (NPALS § 2 p 3 alusel), on õiguslikult lubatav isiku sama käitumise kvalifitseerimine ja karistamine samaaegselt nii KarS § 184 lg 1 kui ka KarS § 188 alusel.

Teisisõnu palun selgitust, kas kanepi kasvatamine, mis on NPALS § 2 p 3 kohaselt narkootilise aine käitlemise koosseisuline osa, võib moodustada iseseisva karistusõigusliku aluse KarS § 188 kohaldamiseks lisaks KarS § 184 lg 1-le, või tuleb sellisel juhul lähtuda normide konkurentsi põhimõtetest ning lugeda KarS § 188 koosseis KarS § 184 lg 1 poolt hõlmatuks (consumptio), vältimaks sama teo eest mitmekordset karistusõiguslikku vastutust.

Oleksime tänulikud Justiitsministeeriumi seisukoha eest, sh võimalike viidete eest seadusandja tahtele, seletuskirjadele või väljakujunenud kohtupraktikale.

Lugupidamisega

Artemi Aleksandrov

Jurist